<a href="http://www.coveritlive.com/mobile.php?option=com_mobile&task=viewaltcast&altcast_code=bbada931e7">Breivik-sagen dag 1</a>

OBS! Det er ikke alle kommentarer, der kommer med i Live-bloggen. Nogle få bliver udvalgt - gå eventuelt ind på artiklen Hvordan husker du massakren? hvor Nationen! diskuterer sagen

OSLO TINGRETT (ekstrabladet.dk): 80 minutter lå dødsangsten tungt over den før så idylliske ø Utøya.

I 80 minutter gik massemorderen Anders Behring Breivik sin dødbringende tur rundt på den nu ikoniske, nærmest hjerteformede grønne ø med blandt andet en halvautomatisk riffel og en Glock i hænderne.

De skrækslagne børn, unge og voksne flygtede eller forsøgte på desperat vis at gemme sig - på en ø, hvor det reelt var umuligt at slippe væk.

Enkelte blev lokket frem af Anders Breivik, der udgav sig for at være deres redningsmand, iklædt en politi-lignende uniform.

Danske Allan reddede børn fra massemorder

69 mennesker slap ikke levende fra hans ondsindede mission. 53 teenagere i alderen 14-19 år døde på Utøya, hvor de var ankommet kort tid før for at deltage i Arbeiterpartiets ungdomsorganisations traditionsrige sommerlejr.

Som nummer fire på den sorte liste over dødsofre står danske Hanne Fjalestad. Den 43-årige kvinde var på øen sammen med sin datter, der overlevede massakren.

Hanne Fjalestad blev skudt tre gange med Anders Breiviks riffel med to skud i hovedet og et i ryggen. Skuddene var dødbringende og efterlod Hannes fire børn uden deres mor.

Nu skal massemorderen drages til ansvar for sine handlinger, når den ti uger lange retssag indledes i Oslo Tingsrett i dag.

Sagen indledes med, at anklageren forelægger sagen, hvorefter det er Anders Behring Breiviks tur til at give sin forklaring om den 22. juli 2011, hvor Norge mistede sin uskyld.

Ekstrabladet.dk er på plads i Oslo – følg sagen live i feltet herover

Læs også: Her er anklagerne mod Breivik